text: পুটিবিলা বাংলাদেশের চট্টগ্রাম জেলার অন্তর্গত লোহাগাড়া উপজেলার আয়তনের দিক দিয়ে দ্বিতীয় বৃহত্তম  ইউনিয়ন।
  
  আয়তন 
  পুটিবিলা ইউনিয়নের আয়তন ১০,৯২০ একর (৪৪.১৯ বর্গ কিলোমিটার)।
  
  জনসংখ্যার উপাত্ত 
  ২০১১ সালের আদমশুমারি অনুযায়ী পুটিবিলা ইউনিয়নের মোট জনসংখ্যা ২৫,৭৮৩ জন। এর মধ্যে পুরুষ ১২,৪৪৪ জন এবং মহিলা ১৩,৩৩৯ জন। মোট পরিবার ৪,৮৩১টি।
  
  অবস্থান ও সীমানা 
  লোহাগাড়া উপজেলার দক্ষিণ-পূর্বাংশে পুটিবিলা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৭ কিলোমিটার। এ ইউনিয়নের উত্তরে চরম্বা ইউনিয়ন, কলাউজান ইউনিয়ন ও লোহাগাড়া ইউনিয়ন; পশ্চিমে আধুনগর ইউনিয়ন ও চুনতি ইউনিয়ন; দক্ষিণে চুনতি ইউনিয়ন, বান্দরবান জেলার লামা উপজেলার সরই ইউনিয়ন এবং পূর্বে বান্দরবান জেলার লামা উপজেলার সরই ইউনিয়ন অবস্থিত।
  
  ইতিহাস 
  চট্টগ্রামের লোহাগাড়ার পুটিবিলা উচ্চ বিদ্যালয় ছিল ১ নম্বর সেক্টরের অন্তর্গত মুক্তিযোদ্ধাদের পূর্বাঞ্চলীয় ঘাঁটি।
  ১৯৭১ সালের সেপ্টেম্বর মাসে গ্রুপ কমান্ডার ক্যাপ্টেন একেএম সামশুল ইসলামের নেতৃত্বে একদল চৌকস মুক্তিযোদ্ধা পুটিবিলা উচ্চ বিদ্যালয়ে ঘাঁটি স্থাপন করেন।
  এই ঘাঁটি হতেই চট্টগ্রামের চন্দনাইশ (দোহাজারী) থেকে কক্সবাজারের টেকনাফ পর্যন্ত যুদ্ধ পরিচালনা করেন মুক্তিযোদ্ধারা। একই সাথে প্রশিক্ষণ ক্যাম্প এবং কন্ট্রোল পয়েন্ট হিসেবে এই ঘাঁটি মুক্তিযুদ্ধে গুরুত্বপূর্ণ ভূমিকা পালন করে। ১৯৭১ সালের ১৫ ডিসেম্বর এ এলাকা পাকিস্তানি হানাদারদের কবল থেকে মুক্ত হয়।
  
  প্রশাসনিক ইতিহাস 
  পুটিবিলা ইউনিয়ন ১৯৬৮ সালে ১৯নং কাউন্সিল হিসেবে সাতকানিয়া উপজেলার অন্তর্ভূক্ত ছিল। ১৯৮৩ সালে বিভক্ত হওয়ার পর থেকে লোহাগাড়া উপজেলার অধীনে ৭নং পুটিবিলা ইউনিয়ন পরিষদ হিসেবে কার্যক্রম শুরু করে।
  
  প্রশাসনিক কাঠামো 
  পুটিবিলা ইউনিয়ন লোহাগাড়া উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম লোহাগাড়া থানার আওতাধীন। এটি জাতীয় সংসদের ২৯২নং নির্বাচনী এলাকা চট্টগ্রাম-১৫ এর অংশ। এ ইউনিয়নের গ্রামগুলো হল:
   ছুটার পাড়া
   নালারকুল
  হাফেজ পাড়া  ( পুটিবিলার রাজধানী খ্যাত )
   জোট পুকুরিয়া
   হাজীর পাড়া
   গৌড়স্থান
   পূর্ব পুটিবিলা
   দক্ষিণ পুটিবিলা
   মধ্য পুটিবিলা
   সড়াইয়া
   পহরচান্দা
   পূর্ব তাঁতী পাড়া
   পশ্চিম তাঁতী পাড়া
   গোলাম মোহাম্মদ শিকদার পাড়া
   ওয়াজুদ্দিন শিকদার পাড়া
  
  শিক্ষা ব্যবস্থা 
  ২০১১ সালের আদমশুমারি অনুযায়ী পুটিবিলা ইউনিয়নের সাক্ষরতার হার ৪৩.৭%। এ ইউনিয়নে ১টি ফাজিল মাদ্রাসা, ২টি মাধ্যমিক বিদ্যালয়, ২টি দাখিল মাদ্রাসা, ১টি নিম্ন মাধ্যমিক বিদ্যালয়, ১১টি প্রাথমিক বিদ্যালয়, ৫টি এবতেদায়ী মাদ্রাসা ও ৭টি কিন্ডারগার্টেন রয়েছে।
  
  শিক্ষা প্রতিষ্ঠান 
  মাদ্রাসা
   পুটিবিলা হামেদিয়া ফাজিল মাদ্রাসা
   গৌড়স্থান আখতারুল উলুম দাখিল মাদ্রাসা
   গৌড়স্থান হযরত উম্মে সালমা (রা.) মহিলা দাখিল মাদ্রাসা
  
  মাধ্যমিক বিদ্যালয়
   গৌড়স্থান উচ্চ বিদ্যালয়
   পুটিবিলা উচ্চ বিদ্যালয়
  
  নিম্ন মাধ্যমিক বিদ্যালয়
   পূর্ব তাঁতী পাড়া সরকারি নিম্ন মাধ্যমিক বিদ্যালয়
  
  প্রাথমিক বিদ্যালয়
   গৌড়স্থান সরকারি প্রাথমিক বিদ্যালয়
   দক্ষিণ পুটিবিলা সরকারি প্রাথমিক বিদ্যালয়
   পুটিবিলা সরকারি প্রাথমিক বিদ্যালয়
   পূর্ব পুটিবিলা সরকারি প্রাথমিক বিদ্যালয়
   মধ্য পুটিবিলা সরকারি প্রাথমিক বিদ্যালয়
   পহরচান্দা সরকারি প্রাথমিক বিদ্যালয়
   সড়াইয়া সরকারি প্রাথমিক বিদ্যালয়
  
  এবতেদায়ী মাদ্রাসা
   ইমাম বোখারী (রহ.) এবতেদায়ী মাদ্রাসা
   গৌড়স্থান মণ্ডলিয়ামুড়া শাহ জব্বারিয়া খালেকিয়া আল কুরআন একাডেমী
   তালিমুল কোরআন ইসলামিক একাডেমী
   পহরচান্দা মোহাম্মদিয়া এবতেদায়ী মাদ্রাসা
   সড়াইয়া এবতেদায়ী মাদ্রাসা
  
  কিন্ডারগার্টেন
   আল আমিন মুসলিম কিন্ডারগার্টেন
  হযরত শাহজালাল ( র. ) কিন্ডারগার্টেন
  শাহ হাফেজ অজিহুল্লাহ (র.) হেফজখানা ( হাফেজ পাড়া )
  জি.পি.এস গ্রামার স্কুল , গৌড়স্থান সিকদার পাড়া 
  
   শিশু কিশোর বিদ্যানিকেতন
  
  যোগাযোগ ব্যবস্থা 
  পুটিবিলা ইউনিয়নে যোগাযোগের প্রধান সড়ক হল চট্টগ্রাম-কক্সবাজার মহাসড়ক। লোহাগাড়া উপজেলার আমিরাবাদ নেমে এম.চর.হাট রোড়ের গাড়ি করে ১০-১৫ মিনিটের মধ্যেই পুটিবিলায় আসা যায় । সব ধরনের যানবাহনে যোগাযোগ করা যায়।
  
  ধর্মীয় উপাসনালয় 
  পুটিবিলা ইউনিয়নে ৩১টি মসজিদ , ৩ টি মন্দির রয়েছে। একটি বৌদ্ধমন্দির ও রয়েছে । কিছু উল্লেখযোগ্য ধর্মীয় স্থান :
  
  ১) হাফেজ পাড়া জামে মসজিদ
  
  ২) নালারকুল জামে মসজিদ
  
  ৩) হাফেজ পাড়া দক্ষিণ মসজিদ
  
  ৪) তাঁতী পাড়া জামে মসজিদ
  
  ৫) গৌড়স্থান জামে মসজিদ
  
  ৬) গৌড়স্থান সিকদার পাড়া জামে মসজিদ
  
  ৭) বায়তুশ শরফ জামে মসজিদ
  
  ৮) নোশিরওয়ান জামে মসজিদ ( সাতঘরিয়া পাড়া, নালারকুল )
  
  ৯) আদর্শ পাড়া জামে মসজিদ
  
  খাল ও নদী 
  পুটিবিলা ইউনিয়নের উপর দিয়ে বয়ে চলেছে ডলু নদী। এছাড়া রয়েছে সুখছড়ি খাল, সড়াইয়া খাল, কালাইয়্যা খাল, সোনাছড়ি খাল, কংস নালা খাল।
  
  হাট-বাজার 
  পুটিবিলা ইউনিয়নের প্রধান প্রধান হাট/বাজারগুলো হল এম চর হাট এবং নয়া বাজার। এছাড়া তাঁতী পাড়া, হাজী রাস্তা, লাকড়ি পাড়া ও ছোট বাজার ।
  
  দর্শনীয় স্থান 
   নাসিম পার্ক 
  হাফেজ পাড়া জামে মসজিদ । 
  হাফেজ পাড়া অজিহুল্লাহ ডলু সেতু  ।  ( হাফেজ পাড়া- চুনতি )
  হাফেজ অজিহুল্লাহ র. মাজার
  গৌড়স্থান গজালিয়া দিঘীর পাড়
  পুটিবিলা উচ্চ বিদ্যালয় ( প্রাকৃতিক সৌন্দর্য্য অতুলনীয় । 
  শাহজাহান পি.পি. এম ( বার ) ন্যাচারাল গ্যালারী
  Hafez Lake Bay View. ( Beside Putibila High School )
  সড়ইয়া লেক
  
  জনপ্রতিনিধি 
  বর্তমান চেয়ারম্যান: মোহাম্মদ ইউনুস
  
  চেয়ারম্যানগণের তালিকা
  
  আরও দেখুন 
   লোহাগাড়া উপজেলা
   লোহাগাড়া থানা
   চট্টগ্রাম জেলা
  
  তথ্যসূত্র
  
  বহিঃসংযোগ 
  
  বিষয়শ্রেণী:লোহাগাড়া উপজেলার ইউনিয়ন
title: পুটিবিলা ইউনিয়ন